
    Republika Hrvatska
Općinski sud u Osijeku
   Europska avenija  7
       31000 Osijek 

 Poslovni broj: P Ob-270/2025-21



U   I M E   R E P U B L I K E   H R V A T S K E


R J E Š E N J E


Općinski sud u Osijeku, po sucu Dalmoslavi Grgić, kao sucu pojedincu, u pravnoj stvari tužitelja M. O., OIB: …, iz Č., zastupanog po punomoćnicima iz S. N. V., odvjetnici iz O., protiv tuženice D. C., OIB: …, iz Osijeka, a boravištem u Č, uz sudjelovanje mlt. K. O., OIB: …, iz Č., zastupane po posebnoj skrbnici A. H., dipl. iur., radi spora o roditeljskoj skrbi, odlučujući o prijedlogu tužitelja o prekidu postupka, dana 7. srpnja 2026.


r i j e š i o     j e


Određuje se prekid ovosudnog postupka do proteka roka oduzimanja prava roditeljima na stanovanje s mlt. K. O. po rješenju ovog suda … od 26. ožujka 2026.

Obrazloženje

1. Tužitelj je podnio ovom sudu tužbu dana 24. lipnja 2025. godine radi uređenja roditeljske skrbi nad mlt. K. O.

2. Tužena D. C. protivila se tužbi i tužbenom zahtjevu kako ga je postavio tuženik i sama predložila ostvarivanje roditeljske skrbi nad mlt. K. O. Na raspravi održanoj kod ovog suda 3. veljače 2026. godine navela je da se između nje i tužitelja vode i postupci kod ovog suda pod oznakom … i …

3. Sud je službenim putem izvršio uvid u naprijed navedene predmete te utvrdio kako je rješenjem Općinskog suda u Osijeku poslovni broj … od 26. ožujka 2026. godine oduzeto pravo roditeljima D. C. i M. O. na stanovanje mlt. K. O. i svakodnevna skrb povjerena baki po ocu S. O. te određeno ostvarivanje osobnih odnosa roditelja s djetetom. I to na godinu dana.
5. Slijedom navedenog odlučeno je temeljem članka 50 Obiteljskog zakona. (NN103/15,98/19,47/20)

U Osijeku, 7. srpnja 2026.

Sudac
Dalmoslava Grgić, v.r.










POUKA O PRAVNOM LIJEKU
U odnosu na točku I protiv ovog rješenja nezadovoljna stranka ima pravo žalbe u roku 15 dana, od dana primitka iste. Žalba se podnosi u tri istovjetna primjerka, putem ovoga suda, nadležnom županijskom sudu.


Dostaviti:
1. punomoćniku tužitelja
2. tuženoj
3. posebnoj skrbnici

